**Cytundeb Rhannu Data (TB)**

**Prifysgol Caerdydd ac Ymddiriedolaeth GIG Iechyd Cyhoeddus Cymru**

|  |  |  |  |
| --- | --- | --- | --- |
| **Tabl Rheoli’r Ddogfen** | | | |
| **Teitl y Ddogfen:** | | Cytundeb Rhannu Data (TB) - Prifysgol Caerdydd ac Ymddiriedolaeth GIG Iechyd cyhoeddus Cymru | |
| **Awdur(on) (enw, teitl swydd ac Is-adran):** | | Matt Cooper, Rheolwr Hawliau Gwybodaeth, Prifysgol Caerdydd  Nicola Hathway, Nyrs Diogelu Iechyd, Iechyd Cyhoeddus Cymru  Jane Evans, Rheolwr Llywodraethu a Gwerthuso Gwybodaeth, Iechyd Cyhoeddus Cymru | |
| **Rhif y Fersiwn:** | | 1.1 | |
| **Statws y Ddogfen:** | | Cymeradwywyd | |
| **Dyddiad Cymeradwyo:** | | Awst 2016 | |
| **Cymeradwywyd Gan:** | | Cyfarwyddwr Gweithredol Gwasanaethau Iechyd Cyhoeddus a Gwarcheidwad Caldicott ar gyfer Ymddiriedolaeth GIG Iechyd Cyhoeddus Cymru  Cofrestrydd Academaidd (Prifysgol Caerdydd) | |
| **Dyddiad Dod i Rym:** | | Awst 2016 | |
| **Dyddiad yr Adolygiad Nesaf:** | | Awst 2018 | |
| **Y Fersiwn a Ddisodlwyd:** | | 1.0 | |
| **Hanes y Ddogfen** | | | |
| **Fersiwn** | **Dyddiad** | **Awdur** | **Nodiadau ar y Diwygiadau** |
| 1.0 | Mehefin 2014 | Fel uchod | Cymeradwyaeth Wreiddiol |
| 1.1 | Awst 2016 | Rheolwr Hawliau Gwybodaeth – Prifysgol Caerdydd | Mân newidiadau i adran 6 yn dilyn adolygiad |

**Cytundeb Rhannu Data rhwng**

**Prifysgol Caerdydd ac Ymddiriedolaeth GIG Iechyd Cyhoeddus Cymru**

**1 Cyflwyniad**

1.1 Ysgrifennwyd y Cytundeb Rhannu Gwybodaeth hwn yn unol â chanllawiau sydd wedi’u cynnwys yng Nghytundeb Rhannu Gwybodaeth Bersonol Cymru gan gyfeirio at ganllawiau GIG Cymru ar Rannu Gwybodaeth o Fewn y GIG.

1.2 Cesglir data personol myfyrwyr gan Brifysgol Caerdydd yn bennaf er mwyn darparu gwasanaethau addysgol a gwasanaethau cysylltiedig eraill. Fel sefydliad rhyngwladol mae’r Brifysgol yn denu myfyrwyr i Dde Cymru o sawl rhan o'r byd.

Amcan y broses arfaethedig hon o rannu gwybodaeth yw sicrhau bod yr unigolion hynny y nodwyd eu bod wedi byw mewn gwledydd sy’n wynebu risg o dwbercwlosis neu'n hanu ohonynt yn cael eu sgrinio’n addas er mwyn sicrhau bod mesurau priodol ar waith i drin achosion ac i atal heintio ehangach nid yn unig i boblogaeth y Brifysgol ond hefyd i boblogaeth ehangach De Cymru a thu hwnt.

1.3 Mae'r cytundeb hwn rhwng y sefydliadau canlynol

Prifysgol Caerdydd (rhif Cofrestru Rheolwr Data Z6549747)

Ymddiriedolaeth GIG Iechyd Cyhoeddus Cymru (rhif Cofrestru Rheolwr Data Z1905688)

1.4 Dim ond y wybodaeth a ddatgelir iddynt o dan y cytundeb hwn ar gyfer y diben(ion) penodol a nodir yn y ddogfen hon y gall partneriaid i'r cytundeb hwn ei defnyddio'r. Lle nad yw rhannu yn gyson â’r diben gwreiddiol, ni chaiff y wybodaeth ei rhannu ag unrhyw drydydd partïon, na’i throsglwyddo iddynt, heb gymeradwyaeth ymlaen llaw gan y partner gwreiddiol

**2. Gwybodaeth i’w rhannu**

2.1 Bydd gwybodaeth yn cael ei rhannu gan Brifysgol Caerdydd gydag Ymddiriedolaeth GIG Iechyd Cyhoeddus Cymru lle y nodir unigolion sy’n hanu o wledydd, neu wedi byw mewn gwledydd a nodwyd gan Sefydliad Iechyd y Byd fel rhai sy’n wynebu risg o Dwbercwlosis ac sydd o fewn y Polisi Cymru Gyfan ar gyfer Sgrinio Newydd-ddyfodiaid.

Rhestrir y gwledydd a nodwyd gan Sefydliad Iechyd y Byd ar wefan Iechyd Cyhoeddus Lloegr (PHE) yma:

<http://www.hpa.org.uk/web/HPAweb&HPAwebStandard/HPAweb_C/1195733837507>

Bydd y data personol a rennir gan Brifysgol Caerdydd gydag Ymddiriedolaeth GIG Iechyd Cyhoeddus Cymru yn cynnwys pob un neu rai o'r canlynol:

Enw Llawn

Dyddiad Geni

Cyfeiriad Cyswllt yn y DU

Rhif Ffôn Cyswllt yn y DU

Cenedligrwydd

Gwlad Tarddiad

2.2 Cyn trosglwyddo unrhyw wybodaeth i Ymddiriedolaeth GIG Iechyd Cyhoeddus Cymru, bydd Prifysgol Caerdydd yn cysylltu â’r holl unigolion y mae’r cytundeb hwn yn effeithio arnynt i roi gwybod iddynt am y gofynion sgrinio (Ymddiriedolaeth GIG Iechyd Cyhoeddus Cymru fydd yn darparu’r geiriad) ac i roi gwybod iddynt y bydd y manylion a amlinellir uchod yn cael eu trosglwyddo i Ymddiriedolaeth GIG Iechyd Cyhoeddus Cymru. Dylid rhoi gwybod i Swyddog Diogelu Data'r Brifysgol am unrhyw wrthwynebiadau i roi'r wybodaeth i Ymddiriedolaeth GIG Iechyd Cyhoeddus Cymru.

2.3 Bydd Ymddiriedolaeth GIG Iechyd Cyhoeddus Cymru yn cyfuno’r data a ddarperir gan Brifysgol Caerdydd â'r wybodaeth a ddarperir gan Unedau Rheoli Iechyd Maes Awyr er mwyn cadarnhau bod unigolion wedi cael eu sgrinio fel sy'n ofynnol ac i fynd ar drywydd unrhyw achosion lle y bo angen â’r nyrs TB arbenigol yn y Bwrdd Iechyd perthnasol.

**3. Cyfiawnhad dros y rhannu**

3.1 Mae twbercwlosis yn ailymddangos fel problem sylweddol o ran iechyd y cyhoedd yn y DU. Mae’r rhan fwyaf o achosion TB yn digwydd mewn pobl a anwyd mewn gwledydd baich uchel gyda bron i hanner yr achosion hyn yn cael diagnosis o fewn 5 mlynedd i ddod i'r DU. Mae gweithredu prawf sgrinio TB yn hanfodol er mwyn helpu pobl i reoli twbercwlosis ac yn hanfodol er mwyn cyfrannu at ddatblygiad polisi twbercwlosis effeithiol.

Diben prawf sgrinio TB mewn grwpiau risg uchel fel newydd-ddyfodiaid o wledydd lel ceir nifer fawr o achosion o TB yw:

* Canfod achosion â chlefyd actif a’i gwneud yn bosibl i driniaeth gael ei rhoi i atal achosion eilaidd.
* Canfod y rhai sydd â haint TB, y mae triniaeth ar gyfer haint TB cudd yn briodol ar eu cyfer.
* Nodi’r rhai heb unrhyw dystiolaeth o haint TB a all, os na chawsant eu brechu o'r blaen, elwa ar frechiad BCG.

Gall elfennau o'r rhaglen gwyliadwriaeth TB, fel sgrinio newydd-ddyfodiaid, effeithio ar y llwybr cleifion cyfan o ganfod achosion, diagnosis a thriniaeth i weithgarwch ataliol fel olrhain cyswllt ac ymchwilio.

3.2 Mae’r sail gyfreithiol dros rannu’r data personol a nodwyd ym mharagraff 2 fel a ganlyn:

*Schedule 2 Paragraph 5(d) – The processing is necessary for the exercise of any other functions of a public nature exercised in the public interest by any person.*

Mae rhannu gwybodaeth am unigolion yn briodol ac er budd y cyhoedd lle bydd hyn yn angenrheidiol er mwyn atal, rheoli a monitro lledaeniad clefydau heintus.

*Schedule 2 Paragraph 6(1) - The processing is necessary for the purposes of legitimate interests pursued by the data controller or by the third party or parties to whom the data are disclosed, except where the processing is unwarranted in any particular case by reason of prejudice to the rights and freedoms or legitimate interests of the data subject.*

Mae Ymddiriedolaeth GIG Iechyd Cyhoeddus Cymru yn ymdrin â buddiannau cyfreithlon ac maent yn cyd-fynd â natur a swyddogaethau'r Ymddiriedolaeth fel y’i sefydlwyd gan Offeryn Statudol 2009 Rhif 2058 Gwasanaeth Iechyd Gwladol Cymru[[1]](#footnote-1). Yn benodol mae’r wybodaeth yn cefnogi’r swyddogaeth mewn perthynas â’r paragraffau canlynol yn yr Offeryn hwnnw:

Paragraff 3:

(2) Dyma swyddogaethau'r ymddiriedolaeth:

(a) darparu i'r gwasanaeth iechyd yng Nghymru, neu mewn perthynas ag ef, a rheoli amrediad o wasanaethau iechyd cyhoeddus, diogelu iechyd, gwella gofal iechyd, cynghori ar iechyd, amddiffyn plant a labordy microbiolegol a gwasanaethau'n ymwneud â gwyliadwriaeth dros glefydau trosglwyddadwy, a'u hatal a'u rheoli;

(b) datblygu a chynnal trefniadau ar gyfer peri bod gwybodaeth ynghylch materion sy'n ymwneud â diogelu a gwella iechyd yng Nghymru ar gael i'r cyhoedd yng Nghymru; gwneud a chomisiynu ymchwil i faterion o'r fath a darparu a datblygu hyfforddiant mewn materion o'r fath;

(c) gwneud yn systematig y gwaith o gasglu, dadansoddi a lledaenu gwybodaeth ynghylch iechyd pobl Cymru, gan gynnwys yn enwedig fynychder achosion o gancr, eu marwoldeb a'u goroesiad; a chyffredinolrwydd anghysonderau cynhenid

**4. Ffynhonnell y data**

4.1 Darperir y wybodaeth gan Gofnodion Myfyrwyr o fewn y Gofrestrfa ac Adran Gwasanaethau Academaidd, Prifysgol Caerdydd.

Y pwynt cyswllt fydd Pennaeth y Gofrestrfa.

4.2 Bydd adroddiad yn cael ei redeg, a chaiff gwybodaeth ei thynnu o System Cofnodion Myfyrwyr y Brifysgol yn nodi unigolion yn seiliedig ar y meini prawf fel y nodir yn adran 2 uchod.

**5. Amlder rhannu gwybodaeth**

5.1 Darperir gwybodaeth i Ymddiriedolaeth GIG Iechyd Cyhoeddus Cymru yn dilyn y ddau brif gyfnod derbyn myfyrwyr ymhob blwyddyn academaidd. Gellir hefyd darparu gwybodaeth pan fo angen i fodloni gofynion y protocol hwn.

**6. Dulliau trosglwyddo**

6.1 Anfonir data personol drwy e-bost i'r cyfeiriad e-bost dynodedig o fewn GIG Iechyd Cyhoeddus Cymru fel y nodir yn 7.1 isod. Bydd y data personol yn cael eu cynnwys o fewn taenlen Excel a fydd wedi’i hamgryptio yn unol â safonau’r diwydiant ac fe’i diogelir gan gyfrinair yn unol â Pholisi Diogelu Gwybodaeth Prifysgol Caerdydd[[2]](#footnote-2). Caiff y cyfrinair ei gyfleu i’r cyswllt o fewn Iechyd Cyhoeddus Cymru drwy ddull gwahanol i e-bost.

6.2 Caiff dulliau eraill o drosglwyddo sy'n bodloni'r safonau diogelwch priodol eu hystyried ar gyfer eu mabwysiadu ar sail barhaus a chânt eu dogfennu mewn fersiynau dilynol o'r cytundeb hwn.

**7. Cyrchfan y data**

7.1 Y sefydliad sy'n derbyn yw Ymddiriedolaeth GIG Iechyd Cyhoeddus Cymru.

Y Pwynt Cyswllt fydd Nicola Hathway, Nyrs Diogelu Iechyd, y Tîm Diogelu Iechyd, Is-adran Diogelu Iechyd yn Iechyd Cyhoeddus Cymru. Nicola.Hathway@wales.nhs.uk Ffôn: 02920 402478

**8. Trefniadau diogelwch**

8.1 Unwaith y daw'r data i law, cânt eu storio yn electronig gyda mynediad wedi’i gyfyngu i'r tîm diogelu iechyd agosaf at y gwaith. Bydd y wybodaeth adnabyddadwy wedi’i diogelu gan gyfrinair. Gall tîm Gwybodeg Iechyd Cyhoeddus Cymru archwilio gweithgaredd defnyddwyr.

**9. Cadw Data**

9.1 Caiff cofnodion eu cadw gan Ymddiriedolaeth GIG Iechyd Cyhoeddus Cymru fel y nodir yn y Polisi Rheoli Cofnodion a’i gweithdrefn Cadw Cofnodion.

**10. Achosion o Dorri'r Cytundeb**

10.1 Rhaid rhoi gwybod am achosion o danseilio diogelwch, torri cyfrinachedd, ac achosion eraill o dorri’r cytundeb hwn yn unol â gweithdrefn rhoi gwybod am ddigwyddiad pob sefydliad partner. Yn ogystal, rhaid rhoi gwybod i arweinydd Llywodraethu Gwybodaeth o’r sefydliad partner priodol am unrhyw achosion o danseilio diogelwch / torri cyfrinachedd o’r fath.

**11. Adolygu’r Cytundeb**

11.1 Caiff y cytundeb hwn ei adolygu'n ffurfiol bob 2 flynedd neu ynghynt, os yw’n briodol.

1. [http://www.legislation.gov.uk/wsi/2009/2058/made/welsh?view=plain](http://legislation.data.gov.uk/wsi/2009/2058/made/data.htm?wrap=true) [↑](#footnote-ref-1)
2. http://sites.cardiff.ac.uk/isf/cy/polisiau/ [↑](#footnote-ref-2)